Η Σφαγή του Σικάγου (ταινία)

Η Σφαγή του Σικάγου (αγγλικά: The St. Valentine's Day Massacre) είναι μια δραματική γκανγκστερική ταινία του 1967 βασισμένη στη μαζική δολοφονία επτά μελών της συμμορίας Northside (με επικεφαλής τον Τζορτζ Μπαγκς Μοράν) του Σικάγο που έγινε το 1929 με εντολή του Αλ Καπόνε. Η σκηνοθεσία είναι του Ρότζερ Κόρμαν και το σενάριο του Χάουαρντ Μπράουνι. Στους πρωταγωνιστικούς ρόλους είναι οι Τζέισον Ρόμπαρτς, Τζορτζ Σίγκαλ και ο Ραλφ Μικερ.

Υπόθεση 
Σικάγο. Στα τέλη της δεκαετίας του '20, ο Αλ Καπόνε ελέγχει σχεδόν ολόκληρη την αγορά του παρανόμου αλκόολ στη πόλη. Μόνο η βόρεια πλευρά του Σικάγου, που ελέγχεται από την συμμορία του Μπαγκς Μοράν (με καταγωγή από την Ιρλανδία και τη Γερμανία), παραμένει απροσπέλαστη γι 'αυτόν. Και οι δύο ηγέτες του υπόκοσμου διεξάγουν έναν συνεχή αγώνα για επιρροή και για περισσότερο μερίδιο αγοράς.

Ο Μοράν επίσης, θέλει να ελέγξει τις επιχειρήσεις πορνείας και τυχερών παιχνιδιών της πόλης. Με τα δύο πρωτοπαλικάρα του, τον Πίτερ και τον Φρανκ Γκουζέμπεργκ 
χρησιμοποιεί απειλές και εκφοβισμούς για να πιέσει τους ιδιοκτήτες εστιατορίων να συνεργάστουν μαζί του σε αντάλλαγμα να τους παρέχει  "προστασία". 

Ο Αλ Καπόνε βλεπόντας ότι ο Μοράν προσπαθεί να πάρει ολόενα και αυξανομένο μερίδιο στις παρανόμες επιχειρήσεις του υπόκοσμου, αποφασίζει να βγάλει από την μέση ολόκληρη την συμμορία του Μπαγκς Μοράν, βάζοντας ένα τέλος στις διάμαχες μεταξύ τους, κάτι που θα επιτρέψει στον Αλ Καπόνε να γίνει το απόλυτο αφεντικό της μαφίας. 

Στις 14 Φεβρουαρίου του 1929, ημέρα της γιορτής του Αγίου Βαλεντίνου, τρεις εκτελεστές του Αλ Καπόνε, μεταμφιεσμένοι ως αστυνομικοί θα εισβάλουν σε ένα γκαράζ όπου βρίσκονται επτά μέλη της συμμορίας του Μπαγκς Μοράν και θα τους δολοφονήσουν όλους. Ο Μπαγκς Μοράν που βρίσκονταν καθ' οδόν για το γκαράζ, βλεπόντας το αστυνομικό όχημα έξω από την είσοδο αποφασίζει τελευταία να μην πάει και κατευθύνεται σε ένα καφενείο λίγο πιο κάτω, μια απόφαση που αποδείχθηκε σωστή, μιας και στο γκαράζ πραγματοποιήθηκε κυριολεκτικά μια σφαγή καθώς κανένας από τους άντρες του δεν έμεινε ζωντανός.

Διανομή ρόλων  

 Τζέισον Ρόμπαρτς ως Αλ Καπόνε
 Τζορτζ Σίγκαλ ως Πίτερ Γκουζένμπεργκ
 Ραλφ Μίκερ ως Μπαγκς Μοράν
 Τζιν Χέιλ ως Myrtle
 Ζαν Μέρλιν ως Γουίλι Μαρκς
 Κλιντ Ρίτσι ως εκτελεστής Τζακ ΜακΓκουρν
 Ντέιβιντ Κάναρι ως Φρανκ Γκουζένμπεργκ
 Χάρολντ Στόουν ως  Φρανκ Νίττι
 Φρανκ Σιλβέρα ως Νικ Σορέλο
 Τζόζεφ Καμπάνελα ως Άλμπερτ
 Ρίτσαρντ Μπακάλιαν ως Τζον Σκαλίσε
 Τσαρλς Ντιέρκοπ ως Σαλβάντι
 Τζον Άγκαρ ως Ο' Μπάνιον
 Τζο Τούρκελ ως Τζέικ Γκούσικ
 Μπρους Ντερν ως Τζόνι Μέι
 Πολ Ρίτσαρντς ως Φισέτι
 Άλεξ Ρόκκο ως Ντάιμοντ
 Λέο Γκόρντον ως Χέιτλερ
 Σήλια Λόβσκι ως Τζοζέφιν 
 Πολ Φράι ως αφηγητής 
 Τζακ Νίκολσον ως Τζίνο

Υποδοχή 
Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 89%, με βάση 9 κριτικές και μέση βαθμολογία 9/10.

Πληροφορίες παραγωγής

Παραπομπές

Εξωτερικοί σύνδεσμοι 
  
 

Αμερικανικές αστυνομικές ταινίες
Αμερικανικές ταινίες
Ταινίες του 1967
Ταινίες σε σκηνοθεσία Ρότζερ Κόρμαν
Ταινίες παραγωγής 20th Century Fox 
Αγγλόφωνες ταινίες
Ταινίες που συσχετίζονται με το οργανωμένο έγκλημα στις Ηνωμένες Πολιτείες
Αλ Καπόνε
Ταινίες τοποθετημένες στο Σικάγο